ທຳນຽບຂາວ ກ່າວວ່າ ສອງປະເທດ ບາງທີ ບາງທີອາດຈະບໍ່ແມ່ນ ໃນການແກ້ໄຂບັນຫາ ອິສຣາແອລ ແລະປາແລສໄຕນ໌ 
ເຈົ້າໜ້າທີ່ອະວຸໂສ ຂອງທຳນຽບຂາວ ກ່າວໃນວັນອັງຄານ ວານນີ້ວ່າ ທ່ານທຣຳ ມີຄວາມກະຕືລືລົ້ນ ທີ່ຈະເລີ້ມ ການໄກ່ເກ່ຍສັນຕິພາບ ລະຫວ່າງອິສຣາແອລ ແລະປາແລສໄຕນ໌.
ເຈົ້າໜ້າທີ່ອະວຸໂສຂອງທຳນຽບຂາວທ່ານນຶ່ງກ່າວໃນວັນອັງຄານວານນີ້ວ່າ ສັນຕິພາບລະ ຫວ່າງອິສຣາແອລ ແລະປາແລສໄຕນ໌ ບໍ່ຈຳເປັນວ່າ ຕ້ອງຄິດວ່າ ເປັນການແກ້ໄຂ ແບບມີສອງລັດ ແລະມັນຈະຂຶ້ນຢູ່ກັບສອງພັກຝ່າຍເປັນຜູ້ຕັດສິນໃຈ ໃນການຖະແຫຼງຕໍ່ພວກນັກຂ່າວກ່ອນໜ້າການເດີນທາງມາຢ້ຽມຢາມວໍຊິງຕັນໃນວັນພຸດ ມື້ນີ້ ໂດຍນາຍົກລັດຖະມົນຕີອິສຣາແອລ ທ່ານ Benjamin Netanyahu ເຈົ້າໜ້າທີ່ສະ ຫະລັດກ່າວວ່າ ສະຫະລັດຈະບໍ່ເປັນຜູ້ບົງການວ່າເງື່ອນໄຂຂອງສັນຕິພາບແມ່ນຫຍັງ ເຈົ້າໜ້າທີ່ກ່າວຕື່ມວ່າ “ການແກ້ໄຂ ແບບມີສອງລັດ ທີ່ບໍ່ໄດ້ນຳເອົາ ສັນຕິພາບມາໃຫ້ ບໍ່ແມ່ນເປົ້າໝາຍທີ່ທຸກໆຄົນຕ້ອງການທີ່ຈະບັນລຸ ສັນຕິພາບແມ່ນເປົ້າໝາຍ ບໍ່ວ່າມັນຈະມາໃນຮູບສອງລັດ ຖ້ານັ້ນຫາກແມ່ນສິ່ງທີ່ພັກຝ່າຍກ່ຽວຂ້ອງຕ້ອງການ ຫລືສິ່ງອື່ນໆ ຖ້າ ນັ້ນຫາກແມ່ນພັກຝ່າຍຕ້ອງການ ພວກເຮົາຈະຊ່ວຍເຂົາເຈົ້າ ” ທ່າທີຂອງທາງການ ເປັນເວລາດົນນານມາແລ້ວ ແມ່ນວ່ ອິສຣາແອລແລະປາແລສໄຕນ໌ ຄວນເຈລະຈາຂໍ້ຕົກລົງ ເພື່ອແບ່ງອອກເປັນສອງປະເທດ ຊຶ່ງມີທ່າທາງວ່າ ຈະປ່ອຍໃຫ້ຝ່າຍປາແລສໄຕນ໌ ປົກຄອງເຂດກາຊາ ແລະບາງສ່ວນຫລືທັງໝົດຂອງເຂດຝັ່ງຕາເວັນຕົກຂອງແມ່ນ້ຳຈໍແດັນຫຼື West Bank ແລະເຂົາເຈົ້າມີວິໄສທັດທີ່ຈະຕັ້ງເຈຣູຊາແລັມເປັນນະຄອນຫຼວງ ອົງການສະຫະປະຊາຊາດກໍໃຫ້ການສະໜັບສະໜຸນຕໍ່ເສັ້ນທາງໄປສູ່ການສ້າງຕັ້ງສອງປະເທດ ການເຈລະຈາສັນຕິພາບຮອບຫລ້າສຸດໃນແຕກຫັກລົງເມື່ອເກືອບ 3 ປີກ່ອນໂດຍບໍ່ມີການຕົກລົງກັນ ເຈົ້າໜ້າທີ່ອະວຸໂສຂອງທຳນຽບຂາວກ່າວວ່າ ປະທານາທິບໍດີດໍໂນລ ທຣຳຫວັງວ່າ ຈະນຳເອົາທັງສອງຝ່າຍເຂົ້າຮ່ວມການເຈລະຈາສັນຕິພາບ ແຕ່ຂັ້ນຕອນດັ່ງກ່າວບໍ່ແມ່ນບູລິມະ ສິດທີ່ສຳຄັນສຳລັບລັດຖະບານຊຸດໃໝ່ຂອງສະຫະລັດ ນອກນັ້ນ ເຈົ້າໜ້າທີ່ຍັງກ່າວວ່່າ ການມາຢ້ຽມຢາມຂອງທ່ານ Netanyahu ຈະນຳມາຊຶ່ງຄວາມສຳພັນໃໝ່ ລະຫວ່າງອິສຣາແອລແລະປາແລສໄຕນ໌